中華人民共和國全國運動會

中華人民共和國全國運動會簡稱「全運會」，係由中國大陸國家體育總局主辦，以中國各省級行政區、新疆生產建設兵團、解放軍、行業體育協會作為參賽單位，以奧運會比賽項目為基本設置項目嘅綜合性運動會，係中華人民共和國國內水平最高、規模最大嘅綜合性運動會，每4年舉辦一次，一般喺奧運會結束後一年舉行。

歷史
1950年代末期，喺「發展體育運動，增強人民體質」口號嘅激勵下，以中華人民共和國成立十周年為契機，第一屆全運會於1959年9月13號，响北京工人體育場開幕。

自從1984年中華人民共和國重返夏季奧運會大家庭以嚟，由第五屆全運會開始，全運會成為咗選拔奧運選手同埋練兵嘅重要機會，項目設置與奧運會接軌。由第七屆全運會開始，全運會安排响夏季奧運會之後一年舉辦，喺周期上做到「全運會出人才，亞運會練人才，奧運會出成績」。為咗調動各省市區嘅積極性，1994年，國家體育總局响1996亞特蘭大奧運會前推出咗「將奧運會獎牌帶入全運會」嘅舉措，即係將某省市區運動員代表中國喺奧運會入面贏得嘅獎牌，作為某省市區成績計落第二年舉行嘅全運會入面。

為咗響應「全民健身」口號，由2017年第十三屆全運會開始，增設非專業運動員參與嘅群眾比賽項目，並且取消咗獎牌榜，只係公佈比賽成績榜，唔再分別公佈各省區市嘅金牌、獎牌同埋總分排名。

比賽項目

競賽項目 
競賽項目目前為止一共設34個大項，除咗武術之外同夏季奧運會項目設置大致相同。
游水運動
射箭
田徑
羽毛球
籃球
拳擊
扒獨木舟
單車運動
馬術
劍擊
足球
高爾夫球
體操
手球
曲棍球
柔道
現代五項
扒艇
七人欖球
帆船運動
射擊
乒乓球
跆拳道
網球
三項鐵人
排球
摔角
奧運舉重
棒球
壘球
空手道
滑板運動
運動攀登
滑浪
武術

群眾賽事活動項目

比賽類 
 乒乓波
羽毛球
網球
足球
籃球
氣排球
毽球
滾軸溜冰
扒龍舟
地擲球
圍棋
象棋
國際象棋
橋牌
中國式摔跤

展演類 
 廣場舞
 廣播體操
 健身氣功
 太極拳

歷屆全運會舉辦情況 

|alt = 歷屆全國運動會舉辦地點
 |caption = 歷屆全國運動會舉辦地點
 |places =

}}

運動會
中國運動